**МЕСЯЦА НОЯБРЯ В 27-Й ДЕНЬ**

**СВЯЩЕННОМУЧЕНИКА ФЕОДОРА ДОРОФЕЕВА, ПРЕСВИТЕРА**

Тропарь, глас 2

Приидите, боголюбивии людие,/ восхвалим вернаго сына Церкве Русския,/ священномученика Феодора добропобеднаго,/ иже, страдания за Христа претерпев/ и мученическую смерть прием,/ дар достоин Бога Вышняго явися,/ темже с надеждею к нему возопиим:/ молися о нас ко Господу/ в вере Православней утвердитися// и спастися душам нашим.

Кондак, глас 5

Верность Христу Богу до смерти сохранив,/ служитель непорочен Церкве был еси,/ священномучениче Феодоре,/ паству же твою евангельскою любовию просвещая,/ проповедник ревностен Воскресения Христова явился еси./ Сего ради горькия работы и лютую кончину претерпев,/ Пасхи вечныя ныне наслаждаешися./ Господеви молися/ мир Отечеству нашему даровати// и душам нашим велию милость.